text: Hósmorgunin, 10. november kom Finnur Fríði inn við 1.600 tonsum av góðari sild, ið var fiskað millum Føroyar og Ísland. Landingin byrjaði kl. 09.30. Vit settu eina framleiðslulinju av til at flaka, skralla og pakka sildina í 2 kg. frystiposar.
text: #000007
text: Sildafløkini vórðu síðani løgd í ískør, inntil tey vórðu heintaði. Fyri at tryggja at vit høvdu nokk av fløkum, framleiddu vit 550 posar. Kl. 15.30 var klárt at heinta uttanfyri skrivstovubygningin á havnarlagnum. Frá kl. 15.30 til kl. 19.00 var ein stríður streymur av fólki framvið hjá Varðanum Pelagic og heintaði sildafløk. Tá ið avtornaði vóru 500 posar av sild latnir teimum, ið komu framvið. Tað, ið eftir var, varð givið Suðuroyar Sjúkrahúsi.
text: #000008
text: Fleiri fólk gjørdu okkum varug við, at tey eisini vóru áhugaði í at fáa sildafløk, men tey høvdu tíverri ikki havt møguleika at heinta sild ásetta dagin. Avgjørt varð, at framleiða 250 posar aftrat. Vit kunngjørdu á facebook, at tey, ið ikki høvdu fingið sild, kundu koma og heinta. Innan ein tími var farin, vórðu allir posarnir heintaðir. Tað vil siga, at tilsamans vórðu 1,6 tons av sildafløkum latin teimum, ið høvdu víst tiltakinum áhuga. 1,6 tons av sildafløkum er umleið 3,5 tons av rundari sild.
text: #000009